Ülle-Marike Papp

Ülle-Marike Papp (sündinud 3. jaanuaril 1946 Tallinnas) on Eesti sotsiaalteadlane ja endine riigiametnik. Ta on teenistujate tütar. Lõpetas 1964. aastal Tallinna 2. Keskkooli ja 1974. aastal Tartu Riikliku Ülikooli (TRÜ) eesti keele ja kirjanduse erialal. Läbis 1990 Tallinna Pedagoogikaülikoolis täiskasvanuhariduse kursuse. 1990–2005 on end täiendanud kursustel ja koolitustel nii kodu- kui välismaal infoteaduste, avaliku halduse, inimõiguste ja soolise võrdõiguslikkuse alal. Oli 1968–1976 TRÜ psühholoogia kateedri laborant ja sotsioloogialabori uurija, 1976–1986 Tallinna Pedagoogilise Instituudi vanemteadur, 1986–1996 TPedI / Tallinna Pedagoogikaülikooli infoteaduste osakonna lektor ja osakonna juhataja. Alates 1996. aastast on ta olnud Eestis soolise võrdõiguslikkuse teema edasiviija.[viide?] Ta on olnud Sotsiaalministeeriumi juurde loodud võrdõiguslikkuse büroo juhataja (1996–2004) ning soolise võrdõiguslikkuse osakonna nõunik (2004–2008).[viide?] Ministeeriumis töötades osales ta mitmes Euroopa ning Balti-Põhjamaade tasandi komitees ja töögrupis. Papp on osalenud soolise võrdõiguslikkuse alaste projektide, artiklite ja trükiste loomist ning vastavate organisatsioonide tegevust. Tema saavutusteks selle valdkonna arendamisel võib lugeda Sotsiaalministeeriumis soolise võrdõiguslikkuse osakonna loomist, soolise võrdõiguslikkuse seaduse loomist, vajaliku sõnavara eestindamist.[viide?] Uurimisvaldkonnad: infoprotsessid organisatsioonis ja ühiskonnas; kodanikuteave; soolise ebavõrdsuse struktuursed põhjused. Loengukursused: lugemissotsioloogia ja -psühholoogia, teadusliku uurimistöö meetodid infoteadustes, juhtimise alused, infopoliitika ja -strateegia, sooline võrdõiguslikkus jt. Osalenud Jyväskylä Ülikooli koordineeritud rahvusvahelises uurimisprojektis "Kultuurilised tõlgenduskoodid 8 Euroopa maas". Olnud Eesti soolise võrdõiguslikkuse seaduse eelnõu väljatöötamise töögrupi juht, arvukate rahvusvaheliste konverentside programmikomiteede esimees ja liige. Aastast 2005 sertifitseeritud soolise võrdõiguslikkuse koolitaja. Üle 20 teadustrükise. "Strategies, expectations and values as tools of management". // Independence and libraries. Tallinn 1996 "Lähtekohti infospetsialistide tööjõupotentsiaali käsitlemiseks muutuva tööturu kontekstis" (aasautor Tiina Markus). // Infolevi ja -tarbimine. Acta Universitatis Scientiarum Socialium et Artis Educandi Tallinnensis, A, Humaniora. Tallinn 1998. Lk 165–183 "Inimõigused on ka naiste õigused". // Vaikijate hääled. Tallinn 2001. Lk 356–368 "Ettevõttesisesed suhted – üks konkurentsivõime aspekte". Sotsiaaltöö 6/ 2001. Lk 11–12 "Soolise võrdõiguslikkuse seadus – positiivsed erimeetmed". Sotsiaaltöö 6/ 2004 "Kodanikuteabe pakkumise põhimõtted jätkusuutlikus teadmisteühiskonnas" (kaasautor Elviine Uverskaja). // Informatsioon. Kommunikatsioon. Ühiskond. Tallinn 2005 2003 – pälvis esimesena Eesti Naiste Koostööketi algatatud Teenäitaja aunimetuse, mille eesmärk on väärtustada eetikat, parandada poliitilist kliimat, mõjutada suhtlemist ja poliitilist kultuuri, kaitsta isiku õigusi ja vabadusi. 2004 – Avatud Eesti Fondi Koosmeele auhind „Ülle-Marike Papp on erakordse missioonitundega inimene. Vaatamata soolise võrdõiguslikkuse teema mittemõistmisele nii tavakodanike kui otsustajate poolt, pole ta lubanud soolise võrdõiguslikkuse idee devalveerimist ja on selle eest targalt võidelnud.“ – Avatud Eesti Fondi juhataja Mall Hellam 2017 – Valgetähe IV klassi teenetemärk Eesti teaduse biograafiline leksikon, 3. köide Ülle-Marike Papp sai teenäitaja aunimetuse "AEF jagab täna kaheksandat korda Koosmeele auhindu". Äripäev, 2004 Eesti riiklike teenetemärkide kavaleride andmebaas presidendi kantselei kodulehel (president.ee). Rein Virkus. "Tallinna Pedagoogikaülikool läbi aegade". Tallinn 1998 Lk 67, 124 Nele Laos, Maari Põim. "Ülle-Marike Papp: järgmine feminismilaine algab Ida-Euroopa maadest". Eesti Päevaleht, 21. november 2015 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013, lk. 425 Käesolevas artiklis on kasutatud "Eesti teaduse biograafilise leksikoni" materjale.